| Coloplast A/SAtt.: Jan Brandt |
| --- |

| Center for By Land og Vand |
| --- |

| Natur Miljø og KlimaStengade 593000 HelsingørCvr nr. 64 50 20 18Dato 27. juni 2024**Malene Kamstrup**IngeniørTlf. 49 28 24 54www.helsingor.dk |
| --- |

|  |
| --- |

# Miljøgodkendelse af sprøjtestøbning af plast

Tak for din ansøgning om miljøgodkendelse af sprøjtestøbning af tre typer plast, der bliver blæst på med luft eller nitrogen. Dette brev er en miljøgodkendelse af det søgte.

**Kommunens afgørelse**

Med hjemmel i miljøbeskyttelseslovens §33 meddeler Helsingør Kommune miljøgodkendelse til at sprøjtestøbe op til to ton pr. år TPU (Termoplastisk polyuretan), TPE (termoplastisk elastomer) og PE (Polyethylen) uden yderligere vilkår.

**Baggrund**

Proces: Processen og maskinerne er traditionel sprøjtstøbning, som udgør smeltning af et lille volumen af plast, inden dette presses ind i en form. For at optimere processen blæses nitrogen eller atmosfærisk luft ind i formen.

I forventer at støbe op til to ton pr. år.

Tidsplan: I forventer at tage den nye proces i brug så snart miljøgodkendelsen er meddelt.

Maskiner og placering: Maskinerne bliver placeret i bygning 9.

Råvaren: Plastmaterialerne er TPU, TPE og PE. Der er tale om almindelige og ufarlige typer plast.

Emission til luft: Udstyret vil blive tilkoblet afkast UDS09 02. Der er ikke nogen emissioner af problematisk art.

**Natur og plan**

Virksomheden er i et område, der i lokalplanen er udlagt til erhverv.

Alt det søgte kommer til at foregå indendørs. Der er desuden kun tale om en ubetydelig udvidelse af virksomhedens samlede aktiviteter på stedet. Kommunen vurderer derfor, at det søgte kun i ubetydeligt omfang vil påvirke bilag 4-arter og områder omfattet af naturbeskyttelsesloven §3.

**Kommunens vurdering**

Kommunen forventer at I med støbning af plast fortsat vil kunne overholde alle de gældende vilkår samt affaldsbekendtgørelsens krav. Der er derfor ikke brug for at meddele nye vilkår.

**Klagevejledning**

I kan klage over afgørelsen. Ønsker I at klage, skal I senest den 25. juli 2024 have indtastet klagen i [Klageportalen](http://www.nmkn.dk) til Miljø- og Fødevareklagenævnet.

Visse interesseorganisationer kan også klage. Vi sender derfor kopi af afgørelsen til dem, der har ønsket det.

Vi vurderer, at der ikke er nogen med en individuel interesse i sagen, og sætter derfor ikke en annonce på vores hjemmeside om sagen. Enhver kan dog desuden komme til at se kommunens dokumenter i denne sag.

Hvis klagenævnet modtager en klage får både I og vi besked. Det koster for privatpersoner 900 kroner og for virksomheder og organisationer 1800 kroner at få klagen behandlet, og Klagenævnet sender en opkrævning. I får pengene tilbage, hvis I får helt eller delvist medhold i klagen.

Afgørelsen kan også bringes for domstolene inden den 27. december 2024.

Kopi:

* Danmarks naturfredningsforening (dn@dn.dk)
* Styrelsen for Patientsikkerhed (stps@stps.dk)

Med venlig hilsen

Malene Kamstrup

Ingeniør

|  |
| --- |